**ՀԻՄՆԱՎՈՐՈՒՄ
ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿՈՏԱՅՔԻ ՄԱՐԶԻ ԱԲՈՎՅԱՆԻ ՀԱՄԱՅՆՔԱՊԵՏԱՐԱՆԻ ԱՇԽԱՏԱԿԱԶՄԻ ԱՇԽԱՏՈՂՆԵՐԻ ՔԱՆԱԿԸ, ՀԱՍՏԻՔԱՑՈՒՑԱԿԸ ԵՎ ՊԱՇՏՈՆԱՅԻՆ ԴՐՈՒՅՔԱՉԱՓԵՐԸ 2025 ԹՎԱԿԱՆԻ ՀԱՄԱՐ ՀԱՍՏԱՏԵԼՈՒ ՄԱՍԻՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ**

Որոշման նախագիծը մշակվել է համաձայն «Տեղական ինքնակառավարման մասին»  օրենքի 18-րդ հոդվածի 1-ին մասի 28-րդ կետի և 35-րդ հոդվածի 1-ին մասի 7-րդ կետի, «Համայնքային ծառայության մասին»  օրենքի 26-րդ հոդվածի 1-ին մասի «բ» կետի: Աբովյանի համայնքապետարանի աշխատակազմի աշխատողների քանակը, հաստիքացուցակը և պաշտոնային դրույքաչափերը 2025 թվականի համար սահմանելիս օգտվել ենք նաև «Համայնքապետարանի աշխատակազմի կառուցվածքի հաստատման, հաստիքացուցակի կազմման, պաշտոնային դրույքաչափերի համամասնության սահմանման» մեթոդական ուղեցույցից։ Սահմանել ենք իր զբաղեցրած պաշտոնին համապատասխանող համայնքային ծառայության դասային աստիճանից ավելի բարձր դասային աստիճան ունեցողների համար 10 տոկոս հավելավճար։
Հաստիքացուցակում կատարվել են փոփոխություններ, ավելացել է 1 վարորդի հաստիք, որը նախատեսվում է սպասարկելու աշխատակազմին՝ բնակավայրերում, տնայցերի ժամանակ, մարզպետարանում, դատարաններում և ըստ անհրաժեշտության պաշտոնի անձնագրով սսահմանված լիազորությունները իրականացնելու նպատակով այլ կազմակերպություններ այցելելու համար։
Ավելացել է նաև հաստիք՝ համայնքապետարանում Էլեկտրոնային ծրագրային- ապարատային սարքով աշխատող՝ վճարումներ կատարելու համար։ Նոր ներդրված համակարգով կարող ենք համայնքային բոլոր ծառայությունների համար վճարումներ ընդունել։
Առինջ բնակավայրում ավելացել է ևս 1 ցրիչի հաստիք, որը կկազմակերպի Առինջում աղբահանության պայմանագրերի կնքման, հաշվառման և ծանուցումներ բաժանելու գործընթացը։
Իրավական ակտն ընդունվում է յուրաքանչյուր տարի, բյուջեն հաստատելուց առաջ։ Մշակված ավագանու որոշման նախագիծը կրում է անհատական բնույթ, քանի որ այն վերաբերվում է միայն Աբովյանի համայնքապետարանի աշխատակազմին։
**Հայաստանի Հանրապետության Կոտայքի մարզի Աբովյանի համայնքապետարանի աշխատակազմի աշխատողների քանակը, հաստիքացուցակը եվ պաշտոնային դրույքաչափերի** հաստատման մասին նախագծի ընդունման առնչությամբ այլ իրավական ակտերի ընդունման անհրաժեշտություն չի առաջանում։
**Հայաստանի Հանրապետության Կոտայքի մարզի Աբովյանի համայնքապետարանի աշխատակազմի աշխատողների քանակը, հաստիքացուցակը եվ պաշտոնային դրույքաչափերի** հաստատման մասին որոշման նախագծի ընդունման կապակցությամբ Աբովյան համայնքի բյուջեում եկամուտները չեն ավելանա, իսկ ծախսերում աշխատավարձի ֆոնդը կավելանա ամսական 928.0 հազար դրամով։

**ՀԱՄԱՅՆՔԻ ՂԵԿԱՎԱՐ՝ Է. ԲԱԲԱՅԱՆ**